Pederneg

Pederneg a zo ur gumun eus Treger, e Breizh, e departamant Aodoù-an-Arvor.
 Douaroniezh 
Ur gumun eus Breizh e departamant Aodoù-an-Arvor a zo eus Pederneg. Lec'hiet eo e 48° 35' 5 Norzh ha 3° 16' 07 Kornôg. Al live izelañ a zo 102 m a-us ar mor hag an hini uhelañ a zo e krec'h ar Menez Bre gant 302 m. Gorread tachenn Pederneg a zo 27,05 km². Ar c'humunioù nesañ a zo Kervoroc'h, Treglañviz, Sant-Laorañs, Bear, Louergad ha Landebaeron. Eieniñ a ra ar stêr Gindi e Pederneg (da welout ! Ar Manati en em gav e Louergad)
 Anv 
 Erwan Vallerie ː Pedriac, 1160; Pedernec, 1269; Bidernec, Pidernec, 1330; Podernec, 1516; Pedernec, 1592
 Istor 
 Krennamzer 
 Meneget eo Pederneg e 1160 gant an anv "Pedriac". Ar pezh a lak da soñjal e sant Padern pe eus un orin galian-ha-roman (gant an -ac e fin ar ger).

 Brezel-bed kentañ  
 Mervel a reas 153 gwaz abalamour d'ar brezel hervez monumant ar re varv, da lavaret eo 5,82 % ag ar boblañs hervez an niveradeg bet graet e 1911Monumant ar re varv - Memorial Genweb; d’an 22 a viz Eost 1914 ez eas diwar wel e Rossignol  ur soudard eus ar 1añ Rujumant Troadegiezh TrevadennelFichenn hiniennel - Memorial Genweb d’an 22 a viz Ebrel 1915 ez eas diwar wel Boezinge e Flandrez Belgia ur soudard eus an 73vet Rujumant Troadegiezh TiriadelFichenn hiniennel - Memorial Genweb.
 Fuzuilhet e voe ur soudard bet ganet er gumun gant al lu gall e 1915.
 Eil Brezel-bed 
 Mervel a reas pemzek den ag ar gumun abalamour d'ar brezel.
 Brezhoneg 
 Live 1 ar garta Ya d'ar brezhoneg zo bet sinet gant an ti-kêr d'an 11 a viz Gwengolo 2009. Raktreset eo sinañ al live 2.
 Monumantoù ha traoù heverk 
.
 Peulvan.

 Iliz katolik Sant Pêr.

 Chapel Loreta.

 Chapel Sant Herve war ar Menez Bre.Barzhoneg gant Fañch Peru :
Tosenn 
Torgenn
Tuchenn
Menez
Bre
Chapel Sant-Herve
War da lein
Bez Gwenc'hlan ez kreiz
Da bep hini e deñzor
Da bep hini e wirionez

 Ur c'halvar.

 Kervatamant. Maner ha kalvar.
 Monumant ar re varv e Leurgêr ar Vourc'h, luc’hskeudenn ha kartenn-bostMemorial Genweb.
 Monumant e koun ar Rezistanted hag an dud nann-soudard, etre ar maerdi hag an iliz katolik, luc’hskeudennMemorial Genweb.
 Emdroadur ar boblañs abaoe 1962 
1 919 a dud a oa e 2012, ur boblañs izel a-walc'h. 53 den/km² eo ar stankter poblañs.

 Melestradurezh 
 Tud 
 Tud bet ganet eno 
 Alfred Quélen, bet ganet d'an 20 a viz Eost 1888, soudard er 136vet rujumant war-droad, fuzuilhet d'ar 6 a viz Eost 1915 gant al lu gall e Sermaize (Bro-C'hall) abalamour m'en dije «dilezet e bost dre emvuturgn»Mémoire des hommes.
 Ardamezeg ar familhoù 
80pxBahulost
Aotrounez Kervataman ha KerillisEn glazur e zri skoedig en aour 80pxde Belle-Isle / Enez-Gaer
Aotrounez al lec'h se ha TraoupontEn gul e greskenn en argant, heuliet gant pemp c'hregilhenn en aour80pxLe Borgne
Aotrounez QuilialanEn argant e gab dentek en gul
 Levrlennadur 
 Fañch Peru : Hentoù ar C'hornog. Kan ar Stivell. Divyezhek. Berc'hed. 19987
 Pol Potier de Courcy : Nobiliaire et armorial de Bretagne. Adembannadur Editions des Régionalismes. Cressé. 2011/2014
 Erwan Vallerie : Diazezoù studi istorel an anvioù-parrez. Corpus. An Here. 1995
 Liammoù diavaez 

 Lec'hienn ofisiel
 Notennoù ha daveoù 

Rummad:Kumunioù Aodoù-an-Arvor
Rummad:Kumunioù Treger
Rummad:Soudarded vreizhat bet fuzuilhet gant al lu gall e-pad ar Brezel-bed kentañ